**Προκαταρκτικές Επισημάνσεις**

**Διαπιστώσεις Ανεργίας – Σεπτέμβριος 2019**

Α. Ανεργία Προσαρμοσμένη στις Εποχικές Διακυμάνσεις[[1]](#footnote-1)

(Πηγή: EUROSTAT)

Με βάση τα τελευταία διαθέσιμα στοιχεία της Ευρωπαϊκής Στατιστικής Υπηρεσίας, Eurostat, τα οποία είναι προκαταρκτικά και αποτελούν εκτίμηση, κατά το μήνα *Αύγουστο του 2019* η ανεργία στην Κύπρο ανήλθε στο 6,8**%** παρουσιάζοντας μείωση κατά 1,4 ποσοστιαίες μονάδες σε σχέση με τον ίδιο μήνα πέρσι (8,2%). Σε σύγκριση με τον προηγούμενο μήνα, Ιούλιο 2019, το ποσοστό ανεργίας μειώθηκε κατά 0,2 ποσοστιαία μονάδα. Η ανεργία των νέων 15-24 ετών μειώθηκε στο 16,6% τον Ιούνιο του 2019.

Το επίπεδο ανεργίας στην Ευρωζώνη (ΕΑ 19) έφτασε στο 7,4% τον Αύγουστο του 2019 καταγράφοντας το χαμηλότερο ποσοστό ανεργίας από τον Μάιο του 2008.

Τον Αύγουστο του 2019 ο μέσος όρος στην Ευρώπη (EU 28) έφτασε στο 6,2% καταγράφοντας το χαμηλότερο ποσοστό ανεργίας από τον Ιανουάριο του 2000, όπου ήταν η έναρξη της καταγραφής της σειράς των μηνιαίων στατιστικών ανεργίας της ΕΕ).

Β. Έρευνα Εργατικού Δυναμικού[[2]](#footnote-2)

(Πηγή: Στατιστική Υπηρεσία)

Σύμφωνα με τα τελευταία στοιχεία της Έρευνας Εργατικού Δυναμικού, κατά το δεύτερο τρίμηνο του 2019 το ποσοστό ανεργίας διαμορφώθηκε στο 6,5% του εργατικού δυναμικού (28.989 άτομα) παρουσιάζοντας μείωση κατά 0,8 ποσοστιαίες μονάδες (2.899 άτομα) σε σχέση με το δεύτερο τρίμηνο του 2018 που ήταν 7.3% (31.888 άτομα). Το ποσοστό ανεργίας κατά το πρώτο εξάμηνο του 2019 (μέσος όρος του πρώτου και δεύτερου τριμήνου) διαμορφώθηκε στο 7,7% του εργατικού δυναμικού (34.121 άτομα) παρουσιάζοντας μείωση κατά 1,3 ποσοστιαίες μονάδες (5.057 άτομα) σε σχέση με το πρώτο εξάμηνο του 2018 που ήταν 9.0% (39.178 άτομα).

Σε σχέση με τα προηγούμενα χρόνια ο μέσος όρος ανεργίας κατά το 2018 ήταν 8,4%, το 2017 ήταν 11,1%, το 2016 ήταν 12,9%, το 2015 ήταν 14,9%, το 2014 ήταν 16,1%, και το 2013 ήταν 15,9%.

Το ποσοστό ανεργίας στους νέους 15-24 ετών διαμορφώθηκε στο 14,9% το δεύτερο τρίμηνο του 2019, παρουσιάζοντας μείωση κατά 3,0 ποσοστιαίες μονάδες (1.320 άτομα) σε σχέση με το δεύτερο τρίμηνο του 2018 που ήταν 17,9%. Το ποσοστό ανεργίας των νέων κατά το πρώτο εξάμηνο του 2019 (μέσος όρος του πρώτου και δεύτερου τριμήνου) διαμορφώθηκε στο 17,4% του εργατικού δυναμικού (6.329 άτομα) παρουσιάζοντας μείωση κατά 4,2 ποσοστιαίες μονάδες (1.646 άτομα) σε σχέση με το πρώτο εξάμηνο του 2018 που ήταν 21.6% (7.975 άτομα).

Κατά μέσο όρο το ποσοστό ανεργίας στους νέους 15-24 ετών το 2018 ήταν 20,2%, το 2017 διαμορφώθηκε στο 24,7%, το 2016 στο 29,1%, το 2015 στο 32,8%, το 2014 στο 36,0% και το 2013 στο 38,9%.

**Γ. Εγγεγραμμένη ανεργία**

*Σύγκριση μεταξύ Σεπτεμβρίου του 2018 και 2019 (ετήσια σύγκριση):*

* Μείωση του αριθμού των εγγεγραμμένων ανέργων σε 16.968 άτομα από 21.399 τον αντίστοιχο μήνα του 2018 (μείωση κατά 20,7% ή 4.431 άτομα). Επισημαίνεται τόσο η συνεχής καθοδική τάση της μηνιαίας εγγεγραμμένης ανεργίας η οποία παρατηρείται για περίοδο μεγαλύτερη των τεσσάρων χρόνων, όσο και το γεγονός ότι εγγεγραμμένη ανεργία με επίπεδο ψηλότερο των 17.000 ανέργων άρχισε να σημειώνεται από τον Ιούλιο του 2009.
* Κατά φύλο, ο αριθμός των άνεργων αντρών ανήλθε στα 7.518 άτομα, ενώ ο αριθμός των ανέργων γυναικών ανήλθε στα 9.450 άτομα. Σε σχέση με τον ίδιο μήνα πέρσι, ο αριθμός των ανέργων αντρών μειώθηκε κατά 2.165 άτομα ή 22% και των γυναικών μειώθηκε κατά 2.266 άτομα ή 19%. Στο διάγραμμα που ακολουθεί παρουσιάζεται η διακύμανση του αριθμού των εγγεγραμμένων ανέργων (σύνολο και κατά φύλο) τους τελευταίους 12 μήνες.
* Η μεγαλύτερη αριθμητική *μείωση* παρου­σιάστηκε στις επαρχίες Λευκωσίας, Λεμεσού, Λάρνακας και Πάφου (κατά 1.523 άτομα, 1.499 άτομα, 700 άτομα και 693 άτομα αντίστοιχα), και ακολούθως στην επαρχία Αμμοχώστου κατά 17 άτομα. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες.
* Οι μεγαλύτερες αριθμητικές μειώσεις κατά τομέα οικονομικής δραστηριό­τητας σε σύγκριση με τον ίδιο μήνα του 2018 παρουσιάστηκαν στον τομέα των νεοεισερχομένων (κατά 1.163 άτομα), στους τομείς του Εμπορίου και Δημόσιας Διοίκησης (κατά 630 άτομα), στον τομέα των Άλλων Υπηρεσιών (κατά 576 άτομα), στον τομέα των Κατασκευών (κατά 557 άτομα), στον τομέα των Ξενοδοχείων (κατά 315 άτομα), και στον τομέα της Μεταποίησης (κατά 257 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες.
* Οι μεγαλύτερες αριθμητικές μειώσεις κατά επαγγελματική κατηγορία σε σύγκριση με τον ίδιο μήνα του 2018 παρουσιάστηκαν ανάμεσα στους νεοεισερχόμενους (κατά 1.163 άτομα), στους ανειδίκευτους εργάτες (κατά 866 άτομα), στους υπαλλήλους γραφείου (κατά 647 άτομα), στους υπαλλήλους υπηρεσιών και πωλητές (κατά 620 άτομα), και στους ειδικευμένους τεχνίτες (κατά 394 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαγγελματική κατηγορία τους τελευταίους 12 μήνες.
* Οι μεγαλύτερες μειώσεις παρουσιάστηκαν στις ηλικιακές ομάδες 30-39 ετών (μείωση κατά 1.358 άτομα), στην ηλικιακή ομάδα 50-59 ετών (μείωση κατά 920 άτομα), στην ηλικιακή ομάδα 40-49 ετών (μείωση κατά 763 άτομα), και στην ηλικιακή ομάδα 25-29 ετών (μείωση κατά 676 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά ηλικιακή ομάδα τους τελευταίους 12 μήνες.
* Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες έφτασε στα 6.882 άτομα (μείωση κατά 2.683 άτομα σε σχέση με τον ίδιο μήνα πέρσι) και αντιπροσωπεύει το 41% του συνόλου των εγγεγραμμένων ανέργων. Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες έφτασε τα 3.982 άτομα (μείωση κατά 2.411 άτομα σε σχέση με τον ίδιο μήνα πέρσι) και αντιπροσωπεύει το 24% του συνόλου των εγγεγραμμένων ανέργων. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες.
* Οι Ελληνοκύπριοι αποτελούν την πλειοψηφία του συνόλου των ανέργων με 12.674 άτομα (75%). Ο αντίστοιχος αριθμός τον ίδιο μήνα πέρσι ήταν 16.036 άτομα (75%). Από το σύνολο των ανέργων οι 2.278 (13%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 2.422 (11% του συνόλου των ανέργων). Σημειώνεται ότι οι μεγαλύτερες αριθμητικές μειώσεις σε σύγκριση με τον ίδιο μήνα πέρσι σημειώθηκαν ανάμεσα στους Ελληνοκυπρίων κατά 3.362 άτομα ή 21% και των ατόμων με Καθεστώς Συμπληρωματικής Προστασίας κατά 448 άτομα ή 47%.
* Από τους εγγεγραμμένους άνεργους 8.096άτομα (48%) είναι **απόφοιτοι δευτεροβάθμιας γενικής ή τεχνικής** **εκπαίδευσης,** ακολουθούν οι απόφοιτοι με τριτοβάθμια εκπαίδευση 6.115 άτομα (36%) και οι απόφοιτοι πρωτοβάθμιας εκπαίδευσης 2.757 άτομα (16%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.

*Σύγκριση μεταξύ Αυγούστου και Σεπτεμβρίου 2019 (μηνιαία σύγκριση):*

* Τον Σεπτέμβριο του 2019 ο αριθμός των εγγεγραμμένων ανέργων μειώθηκε κατά 2.915 άτομα σε σύγκριση με τον προηγού­μενο μήνα.
* Κατά φύλο οι άντρες μειώθηκαν κατά 221 άτομα και οι γυναίκες κατά 2.694 άτομα.
* Κατά ηλικία, η μεγαλύτερη μείωση παρουσιάστηκε στην ηλικιακή ομάδα 30-39 χρονών κατά 1.275 άτομα.
* Κατά εθνότητα, η μεγαλύτερη μείωση παρατηρήθηκε ανάμεσα στους Ελληνοκυπρίους κατά 2.970 άτομα.
* Κατά διάρκεια ανεργίας, η μεγαλύτερη μείωση παρουσιάστηκε στον αριθμό των ανέργων με διάρκεια ανεργίας μικρότερη των τριών μηνών κατά 3.814 άτομα.
* Κατά τομέα οικονομικής δραστηριότητας, οι μεγαλύτερες μειώσεις παρατηρήθηκαν ανάμεσα στον τομέα των άλλων υπηρεσιών κατά 1.786 άτομα και στη δημόσια διοίκηση κατά 1.075.
* Κατά επαρχία, η μεγαλύτερη μείωση καταγράφηκε στην επαρχία Λευκωσίας κατά 1.082 άτομα και στην επαρχία Λεμεσού κατά 1.014 άτομα.

***Νέες Εγγραφές[[3]](#footnote-3) Ανέργων κατά Επαρχία και μήνα***

Στον πιο κάτω πίνακα παρατίθενται ο αριθμός των νέων εγγραφών ανέργων κατά επαρχία και μήνα:

|  |  |  |  |
| --- | --- | --- | --- |
|  | **Ιούλιος 2019** | **Αύγουστος 2019** | **Σεπτέμβριος 2019** |
| Λευκωσία | 2432 | 1586 | 1888 |
| Λάρνακα | 941 | 613 | 723 |
| Αμμόχωστος | 267 | 130 | 188 |
| Λεμεσός | 1987 | 1241 | 1429 |
| Πάφος | 803 | 547 | 695 |
| **ΣΥΝΟΛΟ** | **6430** | **4117** | **4925** |

**2 Οκτωβρίου 2019** **ΠΑΡΑΤΗΡΗΤΗΡΙΟ ΑΓΟΡΑΣ ΕΡΓΑΣΙΑΣ**

**ΤΜΗΜΑ ΕΡΓΑΣΙΑΣ**

ΜΡη,

1. Πηγή: EUROSTAT. Αφορά σε ανεργία που υπολογίστηκε αξιοποιώντας την Έρευνα Εργατικού Δυναμικού και τα στατιστικά στοιχεία της Εγγεγραμμένης ανεργίας. Τα στοιχεία είναι διαθέσιμα με ένα μήνα καθυστέρηση. Δεν υπάρχουν νεότερα στοιχεία. [↑](#footnote-ref-1)
2. Πηγή: Στατιστική Υπηρεσία της Κυπριακής Δημοκρατίας. Κυριότερα Αποτελέσματα , 2ο τρίμηνο 2019 . [↑](#footnote-ref-2)
3. Στον αριθμό των νέων εγγραφών περιλαμβάνονται και οι επανεγγραφές ανέργων των οποίων για διάφορους λόγους η προηγούμενη αίτηση τερματίστηκε (π.χ μη έγκαιρη ανανέωση της εγγραφής τους). [↑](#footnote-ref-3)